Міністар унутраных справаў Уладзімер Навумаў заявіў сёньня раніцай, што рэжым працы беларускай міліцыі пасьля атакі амэрыканскіх сілаў на Афганістан не зьмяніўся. Прэсавая служба МУС патлумачыла, што гэта азначае: працягваюцца ўзмоцненыя дзяжурствы на транспартных вузлах, у аэрапортах і на вакзалах, вакол амбасадаў і ўрадавых абектаў паводле загаду, які паступіў пасьля трагедыі 11 верасьня ў Нью-Ёрку і Вашынгтоне. Неабходнасьці ўводзіць дадатковыя захады бясьпекі кіраўніцтва міліцыі ня бачыць.